Fjelltraineer møttes i næringshagen på Røros tirsdag. Fra venstre Tone M. Følling, Gunhild Nyaas, Mats T. Hjorthol, Olin Steinvik, Even Hoff, Ingrid U. Sommer, Hans Bull og Nina Løkken. Foto: Nils Kåre Nesvold
Fredag 2. februar lyser Rørosregionen Næringshage AS ut nye stillinger som Fjelltrainee. Næringshagen oppfordrer alle bedrifter og kommuner om å melde inn sine kompetansebehov.
Sist oppdatert: 09.01.2018 kl 17:59
– Jo mer kontrete ønsker og «bestillinger» bedrifter kommer med, jo større er mulighetene for å sikre de riktige kandidatene.
Flere har fått fast jobb
Fjelltrainee-ordningen gir en mulighet for å få unge og nyutdannede mennesker med høy kompetanse inn i bedriften. Samtidig er ordningen et virkemiddel for å få flere unge voksne til å bosette seg i regionen.
Fire av de fem Fjelltraineene fra perioden 2015 til 2017 er ved årsskiftet ansatt i en bedrift i regionen.
Tester ut sykepleiere
Nytt av året er at næringshagen ønsker å teste ut muligheten for å rekruttere sykepleiere som Fjelltrainee.
– Derfor går vi ut med en ekstra oppfordring til kommuner og helseinstitusjoner som har bruk for sykepleiere, sier daglig leder Sigrid M. Jansen i næringshagen.
– Å melde inn kompetansebehov til næringshagen er ingen forpliktelse til senere å ansette en trainee. Dette er en sjelden mulighet for både næringsliv og kommuner som trenger nye arbeidstakere, sier Jansen.
Fjelltrainee-ordningen dekker Tynset, Alvdal, Rendalen, Folldal, Tolga, Os, Holtålen og Røros. Ordningen administreres av Rørosregionen Næringshage som bistår gjennom hele rekrutteringsprosessen.
Ansatte på linje med andre
Even Hoff fra Ørlandet er utdannet sivilingeniør og er trainee hos Røros Metall, og Gunhild Nyaas fra Tynset har master i kultur og er nå trainee i rådhuset Vingelen.
– Som Fjelltrainee er vi ansatt på samme vilkår som andre ansatte, og kan ikke sammenlignes med lærlinger. Vi er en gjeng unge voksne som har bachler og mastergrader i ulike fagfelt som har fått i Røros-regionen, sier Gunhild Nyaas: